სამცხე-ჯავახეთიშ აკანი

სამცხე-ჯავახეთიშ აკანისამცხე-ჯავახეთის მხარე 300პქქიანა  საქორთუოსახენწჷფო რწუმებული  ბესიკ ამირანაშვილი რეგიონიშ კოდი:  GE-SJრაიონი  6 ფართობი:   6413 კმ² მახორობა:  160.504 (2014)

სამცხე-ჯავახეთიშ აკანი (ქორთულო სამცხე-ჯავახეთის მხარე) — აკან ობჟათე საქორთუოს, იკათუანს საქორთუოშ ისტორიულ–გეოგრაფიულ პროვინციეფიშ სამცხეშ, ჯავახეთიშ დო თორიშ ტერიტორიეფს. რეგიონიშ ერეფოშქაშე კოდ რე: GE-SJ.

 ართამ ჩინებეფი 
აკანიშ ფართობ აკმადგინანს 6413 კვ.კმ-ს, მახორობა - 160 504 ადამიერი, მახორობაშ მეჭედალა — 1 კვ.კმ-ს 25 ადმ-ს. აკანიშ ადმინისტრაციულ ცენტრ რე ნოღა ახალციხე. აკანს 353 დოხორელ პუნქტ რე, თინეფ შქას: 

 ნოღა - 5: ახალქალაქი, ახალციხე, ბორჯომი, ვალე, ნინოწმინდა;
 დაბა - 7: ბაკურიანი, ბაკურიანის ანდეზიტი, წაღვერი, ახალდაბა, ადიგენი, აბასთუმანი, ასპინძა;
 ოფუტე - 254.

 აბანურ დუდგამაგალა 
სამცხე-ჯავახეთიშ აკანშა მიშმურს საქორთუოშ კანონდვალათ გოთანჯილ გეჸვენჯ ადმინისტრაციულ-ტერიტორიულ ართურეფი: 
 ადიგენიშ მუნიციპალიტეტი;
 ასპინძაშ მუნიციპალიტეტი;
 ახალქალაქიშ მუნიციპალიტეტი;
 ახალციხეშ მუნიციპალიტეტი;
 ბორჯომიშ მუნიციპალიტეტი;
 ნინოწმინდაშ მუნიციპალიტეტი. 

აკანს გამაგენს საქორთუოშ პრეზიდენტიშ დჷნარინეფუ სახენწჷფო რწუმებული. თე პოსტის, ნამუქჷთ მუშაღალირქ იჸუ 1994 წანაშ კვირკვეს, ამდღაშა მუშენდეს: 
 1994 - ვ. ბაქრაძე
 1998 - გიგლა ბარამიძე
 2002 - თემურ მოსიაშვილი
 2003 - გელა კვარაცხელია
 2004 - ნუგზარ პარუნაშვილი
 2004 - ნიკო ნიკოლოზიშვილი
 2005 - გიორგი ხაჩიძე
 2008 - ლაშა ჭკადუა
 2012 - ივანე წიკლაური

 ეკონომიკა 
სამცხე–ჯავახეთი ჯინჯიერ ოფუტე-ომეურნე რეგიონ რე, დახე არძა ხერეჭუაშ პროდუქცია ბორჯომს იწარმებუ. თაქ რე აკოკათელ აკანიშ  ოკურორტე–გასაჯგირე ინფრასტრუქტურა. ეკონომიკურ თოლწონუათ პერსპექტიულ რე ტურისტულ მეურნობაშ წუმოძინა, თაშნეშე ახალქალაქის დო თურქეთიშ ნოღა ყარსის შქას კიდანჯალერ რე რკინაშშარა.

 კულტურულ ძეგლეფი 
აკანიშ ტერიტორიას იდვალუაფუ ორთაშ, არქიტექტურაშ დო კულტურაშ ანდა ძეგლი, თენეფშე არძაშე შანულამ რე: 
 ვარძიაშ სამონასტერო კომპლექსი
 თმოგვიშ ჯიხა
 ხერთვისიშ ჯიხა
 ზარზმაშ მონასტერი
 საფარიშ მონასტერი

 რესურსეფი ინტერნეტის 
 სამცხე-ჯავახეთიშ აკანიშ ოფიციალურ ვებ-ხასჷლა 

კატეგორია:საქორთუოშ აკანეფი
კატეგორია:სამცხე-ჯავახეთიშ აკანი